**Mesto Gbely**

**Koncepcia rozvoja mesta Gbely v oblasti tepelnej energetiky**

**Aktualizácia č. 1**

Oznámenie o strategickom dokumente

podľa zákona č. 24/2006 Z. z.

o posudzovaní vplyvov na životné prostredie

 a o zmene a doplnení niektorých zákonov v znení neskorších predpisov

Gbely, jún 2018

**I. Základné údaje o obstarávateľovi**

1. **Názov:** Mesto Gbely
2. **Identifikačné číslo:** 00 309 524
3. **Adresa sídla:** Námestie slobody 1261, Gbely 908 45
4. **Meno, priezvisko, adresa, telefónne číslo a iné kontaktné údaje oprávneného zástupcu obstarávateľa:**

Ing. Jozef Hazlinger, primátor mesta Gbely, Mestský úrad, Námestie slobody 1261, Gbely 908 45, tel.:+421346906411, fax.: +421346906423, e-mail: primator@gbely.sk

1. **Meno, priezvisko, adresa, telefónne číslo a iné kontaktné údaje kontaktnej osoby, od ktorej možno dostať relevantné informácie o strategickom dokumente, a miesto na konzultácie:**

Ing. Ladislav Rosa, Mestský úrad Gbely, Námestie slobody 1261, Gbely 908 45, tel. číslo: +421346906411, e-mail: vystavba3@gbely.sk

miesto pre konzultácie: Mestský úrad Gbely, Námestie slobody 1261, Gbely 908 45, odbor výstavby a ŽP

**II. Základné údaje o strategickom dokumente**

1. **Názov:**

Koncepcia rozvoja mesta Gbely v oblasti tepelnej energetiky, Aktualizácia č. 1

1. **Charakter:**

Koncepcia rozvoja mesta Gbely v oblasti tepelnej energetiky (ďalej len „koncepcia“ ) je strategickým dokumentom pre oblasť energetiky, obsahujúcim analýzu súčasného stavu, riešenie ďalšieho fungovania tepelnej energetiky mesta a závery a odporučenia pre jej ďalší rozvoj. Koncepcia rozvoja Gbelov v oblasti tepelnej energetiky bola vypracovaná v júli 2006. Aktualizácia č. 1 Koncepcie je spracovaná podľa zákona č. 657/2004 Z. z. zo dňa 26.10.2004 o tepelnej energetike v znení neskorších predpisov a v súlade s Metodickým usmernením Ministerstva hospodárstva SR zo dňa 15.4.2005, č. 952/2005-200, ktorým sa určuje postup pre tvorbu koncepcie rozvoja obcí v oblasti tepelnej energetiky.

1. **Hlavné ciele:**

Úlohou spracovania koncepcie je vytvorenie podmienok pre systémový rozvoj sústav tepelných zariadení na území mesta s cieľom zabezpečiť spoľahlivosť a bezpečnosť dodávky tepla, hospodárnosť pri výrobe, rozvode a spotrebe tepla na princípe trvale udržateľného rozvoja, s dôrazom na ochranu životného prostredia a v súlade so zámermi energetickej politiky Slovenskej republiky a záväznými legislatívnymi predpismi v oblasti energetiky, pričom nadväzuje na celkové ciele a priority mesta.

1. **Obsah (osnova):**

Obsah koncepcie je daný Metodickým usmernením Ministerstva hospodárstva SR č. 952/2005-200, ktorým sa určuje postup pre tvorbu koncepcie rozvoja obcí v oblasti tepelnej energetiky.

1. **Identifikačné údaje**
2. **Analýza súčasného stavu**
	1. Analýza územia
	2. Analýza existujúcich sústav tepelných zariadení
	3. Analýza zariadení na spotrebu tepla
	4. Analýza dostupnosti palív a energie na území mesta a ich podiel na zabezpečovaní výroby a dodávky tepla
	5. Analýza súčasného stavu zabezpečovania výroby tepla s dopadom na životné prostredie
	6. Spracovanie energetickej bilancie, jej analýza a stanovenie potenciálu úspor

Hodnotenie využiteľnosti obnoviteľných zdrojov energie

* 1. Predpokladaný vývoj spotreby tepla na území mesta
1. **Návrh rozvoja sústav tepelných zariadení a budúceho zásobovania územia mesta teplom**
	1. Formulácia alternatív technického riešenia rozvoja sústav tepelných zariadení
	2. Vyhodnotenie požiadaviek na realizáciu jednotlivých alternatív technického riešenia rozvoja sústav tepelných zariadení
	3. Ekonomické vyhodnotenie technického riešenia rozvoja sústav tepelných zariadení
2. **Závery a odporúčania pre rozvoj tepelnej energetiky na území mesta**
3. **Použité podklady**
	1. Podklady objednávateľa
	2. Ostatné podklady
4. **Uvažované variantné riešenia zohľadňujúce ciele a geografický rozmer strategického dokumentu:**

Strategický dokument je spracovaný v jednom variante.

1. **Vecný a časový harmonogram prípravy a schvaľovania:**

|  |  |
| --- | --- |
| Získavanie dokladov a informácií o území | február – marec 2018 |
| Analytická časť | apríl 2018 |
| Návrhy rozvoja a závery | máj 2018 |
| Posúdenie strategického dokumentu z hľadiska zákona č. 24/2006 Z.z. | jún – júl 2018 |
| Schválenie Mestským zastupiteľstvom mesta Gbely | september 2018 |

1. **Vzťah k iným strategickým dokumentom:**

Koncepcia je vypracovaná podľa záväznej časti územnoplánovacej dokumentácie mesta, ktorou je Územný plán mesta Gbely, schválený uznesením MsZ č. 69/2003 zo dňa 23.4.2003 v znení jeho neskorších zmien a doplnkov č. 1 – 5.

Koncepcia je v súlade i s PHSR mesta Gbely na roky 2015 – 2020, ktorý bol schválený uznesením MsZ v Gbeloch č. 26/2014 zo dňa 15.12.2014.

1. **Orgán kompetentný na jeho prijatie:**

Mestské zastupiteľstvo v Gbeloch.

1. **Druh schvaľovacieho dokumentu (napr. uznesenie Národnej rady Slovenskej republiky, uznesenie vlády Slovenskej republiky, nariadenie):**

Uznesenie Mestského zastupiteľstva v Gbeloch.

**III. Základné údaje o predpokladaných vplyvoch strategického dokumentu na životné prostredie vrátane zdravia**

1. **Požiadavky na vstupy:**

Koncepcia rieši rozvoj sústavy tepelných zariadení na území mesta Gbely na princípe trvale udržateľného rozvoja, s dôrazom na ochranu životného prostredia. Dodávku tepla pre bytový a verejný sektor zabezpečujú v rozhodujúcej miere lokálne tepelné zdroje vo vlastníctve jednotlivých subjektov. Tepelný zdroj z ktorého je dodávané teplo pre ústredné vykurovanie a ohrev vody je situovaný v časti Záhumenice, kde bola v minulosti sústredená výstavba bytových domov. Celkový výkon tepelného zdroja je 1,2 MW. Základným energetickými médiami sú elektrina, teplo, zemný plyn, v podstatne menšej miere palivá z biomasy (peletky, brikety, štiepané drevo).

.

1. **Údaje o výstupoch:**

V koncepcii sú stanovené odporúčania pre rozvoj tepelnej energetiky na území mesta. Závery a odporúčania budú súčasťou územnoplánovacej dokumentácie a v určenom rozsahu bude záväzným podkladom pre výstavbu objektov spotreby tepla na dotknutom území.

* Navrhuje sa decentralizácia tepelných zdrojov vybudovaním domových kotolní v bytových domoch na ul. Záhumenice č. 1463, 1464 a 1466.
* V individuálnej bytovej výstavbe, v objektoch verejného sektora a v podnikateľskom sektore sa odporúča podpora zo strany mesta pre inštaláciu tepelných čerpadiel, solárnych kolektorov aj nízkoemisných kotlov na biomasu, pri výstavbe a rekonštrukcii najmä verejných budov využiť možnosť návrhu pasívnych solárnych systémov.
1. **Údaje o priamych a nepriamych vplyvoch na životné prostredie:**

Napĺňanie cieľov, vytýčených v Koncepcii, je podmienené realizáciou navrhovaných aktivít a opatrení. Pri niektorých aktivitách môže dôjsť k zásahu do dotknutého priestoru. Navrhované aktivity však majú za cieľ prispieť k ochrane životného prostredia.

Na území mesta Gbely sa aktuálne nenachádza žiadny významný zdroj znečistenia ovzdušia. Podľa aktuálneho PHSR sa vzhľadom na zameranie výroby ani nepredpokladá znečistenie ovzdušia z priemyselnej výroby, teda ani z jej energetických zdrojov. Analýza súčasného stavu životného prostredia a vplyv výroby tepla sú popísané v kapitole 2.5 Koncepcie. Najväčším znečisťovateľom z energetických zdrojov v meste je bloková kotolňa BK 9 Záhumenice 1464.

1. **Vplyv na zdravotný stav obyvateľstva:**

Vplyv na zdravotný stav obyvateľstva je závislý od množstva znečisťujúcich látok vypustených do ovzdušia a ktoré vznikajú spaľovaním. Znižovaním spotrieb tepla, zefektívnenie výroby tepla a zvýšenie podielu obnoviteľných zdrojov energie sa možný negatívny vplyv na zdravotný stav obyvateľstva zníži. Pri napĺňaní záverov a doporučení koncepcie sa nepredpokladá negatívny vplyv na zdravotný stav obyvateľstva.

1. **Vplyvy na chránené územia [napr. navrhované chránené vtáčie územia, územia európskeho významu, európska sústava chránených území (Natura 2000), národné parky, chránené krajinné oblasti, chránené vodohospodárske oblasti a pod.] vrátane návrhu opatrení na ich zmiernenie:**

Koncepcia vychádza z platnej územnoplánovacej dokumentácie a rešpektuje všetky vyhlásené chránené územia. Územie, ktoré je predmetom Koncepcie, nezasahuje do vyhlásených chránených území v zmysle zákona č. 543/2002 Z. z. o ochrane prírody a krajiny v znení neskorších predpisov. Ide o územie s I. stupňom ochrany. Z uvedeného dôvodu nie je nutné navrhovať opatrenia na zmiernenie možných vplyvov strategického dokumentu na chránené územia.

1. **Možné riziká súvisiace s uplatňovaním strategického materiálu:**

Nepredpokladajú sa významnejšie riziká spojené s uplatňovaním strategického materiálu vo vzťahu k životnému prostrediu. Realizácia konkrétnych zariadení na výrobu tepla podlieha v určenom rozsahu povoľovacím procesom, v rámci ktorých budú skúmané a eliminované aj možné negatívne vplyvy na životné prostredie.

Konkrétne investičné zámery taktiež podliehajú v závislosti na ich charaktere a rozsahu posudzovaniu ich vplyvov na životné prostredie resp. zisťovaciemu konaniu podľa zákona č. 24/2006 Z. z.

1. **Vplyvy na životné prostredie presahujúce štátne hranice:**

Nepredpokladajú sa nijaké vplyvy na životné prostredie presahujúce štátne hranice.

**IV. Dotknuté subjekty**

1. **Vymedzenie zainteresovanej verejnosti vrátane jej združení:**

Obyvatelia mesta Gbely, fyzické a právnické osoby.

1. **Zoznam dotknutých subjektov:**
2. Ministerstvo obrany SR Správa nehnuteľného majetku a výstavby, Kutuzova 8, 832 47 Bratislava
3. Ministerstvo hospodárstva SR, Mierová19, 827 15 Bratislava 212
4. Úrad pre reguláciu sieťových odvetví, Bajkalská 27,820 07 Bratislava 27
5. Trnavský samosprávny kraj, odbor územného plánovania a ŽP, Starohájska 10, P.O. Box 128, 917 01 Trnava
6. Okresný úrad Trnava, odbor výstavby a bytovej politiky, Oddelenie územného plánovania, Kollárova 8, 917 02 Trnava
7. Krajský pamiatkový úrad Trnava, Cukrová 1, 917 01 Trnava
8. Okresný úrad Trnava, odbor opravných prostriedkov, referát pôdohospodárstva, Kollárova 8, 917 02 Trnava
9. Okresný úrad Trnava – OSŽP – OP, Kollárova 8, 917 02 Trnava
10. Okresné riaditeľstvo HaZZ, Štúrova 1, 908 51 Holíč
11. Okresný úrad Skalica –OSŽP,  ŠVS, ODA, OO, Námestie slobody 15, 909 01 Skalica
12. Okresný úrad Senica, pozemkový a lesný odbor, Vajanského 17, 905 01 Senica
13. Okresný úrad Senica, odbor CD a PK, Vajanského 17, 905 01 Senica
14. Obvodný banský úrad v Bratislave, Mierová 19, 821 05 Bratislava
15. Regionálny úrad verejného zdravotníctva, Kolónia 557, 905 01 Senica
16. Obec Kopčany, Kollárova 318, 908 48 Kopčany
17. Obec Petrova Ves, Petrova Ves č. 53, 908 44
18. Obec Smolinské, Smolinské 334, 908 42
19. Obec Brodské, Školská 1030/2, Brodské 908 85
20. Skal&co s.r.o. Skalica, Mallého 977/58, Skalica 909 01
21. Okresné stavebné bytové družstvo Senica, Štefánikova 718/44, Senica 905 01
22. **Dotknuté susedné štáty:**

Strategickým dokumentom spracovaným pre územie mesta Gbely, nie sú dotknuté susedné štáty.

**V. Doplňujúce údaje**

1. **Mapová a iná grafická dokumentácia (napr. výkres širších vzťahov v mierke primeranej charakteru a pôsobnosti strategického dokumentu):**

Prílohou oznámenia je strategický dokument „Koncepcia rozvoja mesta Gbely v oblasti tepelnej energetiky, Aktualizácia č. 1“, ktorú vypracoval PROEN spol. s r.o., Bratislava v máji 2018.

1. **Materiály použité pri vypracovaní strategického dokumentu:**
* Koncepcia rozvoja Gbelov v oblasti tepelnej energetiky z roku 2006
* Program hospodárskeho a sociálneho rozvoja mesta Gbely na roky 2015 – 2020
* Program rozvoja bývania mesta Gbely na roky 2010 – 2015 s výhľadom do roku 2020
* Platný Územný plán mesta Gbely, v znení neskorších zmien a doplnkov č. 1 – 5.
* Súbory údajov o bytových a nebytových objektoch, o spotrebe palív a o stredných a malých zdrojoch znečisťovania ovzdušia v r. 2015 - 2017
* Súbory údajov – výsledky zisťovania u SVB
* Súvisiace právne predpisy

**VI. Miesto a dátum vypracovania oznámenia**

Gbely, 06.06.2018

**VII. Potvrdenie správnosti údajov**

1. **Meno spracovateľa oznámenia:**

Mgr. Miriam Kudolániová

1. **Potvrdenie správnosti údajov oznámenia podpisom oprávneného zástupcu obstarávateľa, pečiatka:**

Ing. Jozef Hazlinger

 primátor mesta